VISOKOŠKOLSKE KNJIŽNICE

* Statistika
* Prikupljanje i unošenje podataka o visokoškolskim i sveučilišnim knjižnicama za Sustav jedinstvenog elektroničkog prikupljanja statističkih podataka o poslovanju knjižnica u 2017. godini.
* Testiranje Sustava i primjedbe na manjkavosti funkcioniranja tijekom unošenja podataka.
* Od Odjela IT NSK zatraženi, dobiveni i distribuirani Pristupni podaci svim visokoškolskim, veleučilišnim, i sveučilišnim knjižnicama navedenih sveučilišta i veleučilišta.
* Provjereni su i „zaključani“ uneseni statistički podatci pojedinih visokoškolskih knjižnica sveučilišta i veleučilišta na području matičnosti Službe.
* U suradnji s voditeljima Odjela rada s korisnicima, Odjela periodike, Odjela specijalnih zbirki, Odjela za informacijske tehnologije i Službe računovodstva, vodeći se „Uputama za unos statističkih podataka o radu knjižnica u sustavu online statistike“ prikupljeni su i uneseni svi traženi statistički podaci o Sveučilišnoj knjižnici u Splitu za 2017. godinu
* Djelatnica Službe Irena Urem uključena je, kao vanjski suradnik, u zadnju fazu projekta NSK: Sustav jedinstvenog elektroničkog prikupljanja statističkih podataka o poslovanju knjižnica.
* Bibliometrijske usluge
* Izrađeno je 17 bibliometrijskih potvrda znanstveno-nastavnom osoblju Sveučilišta u Splitu te odgovoreno na desetke telefonskih i elektroničkih upita
* Aktivnosti na povećanju vidljivosti znanstvene produkcije Sveučilišta
* Ažuriranje podataka iz WoSCC: u suradnji s prestavnikom Clarivate Analyticsa Massimilianom Carlonijem tijekom dvije godine su prikupljani radovi s raznim verzijama afilijacija pod kapu Sveučilišta u Splitu. U veljači 2017. dodali smo nove afilijacije te nastavili s pretraživanjima radova i poljem adrese u radovima. Broj radova pod kapom Sveučilišta u Splitu je porastao sa 2443 u svibnju 2016. na 8003 radova u kolovozu 2018. (podaci M. Carloni). Taj će se posao i dalje nastaviti dok ne budemo imali jasnu sliku pridruženih afilijacija pod kapom Sveučilišta u Splitu.
* Prikupljanje podataka iz baza podataka WoSCC i Scopus o radu znanstveno-nastavnog osoblja Sveučilišta u Splitu: izrađena je opsežna analiza za 812 znanstvenika Sveučilišta koja je objavljena 1. listopada 2018. godine u suradnji s prorektorom za znanost i međunarodnu suradnju dr. sc. Alenom Soldom. Dokument je objavljen na mrežnim stranicama Sveučilišta u Splitu i Sveučilišne knjižnice u Splitu.
* Izrađeno je više analiza uporabom alata InCites za potrebe uprave Sveučilišta u Splitu.
* Na temelju statističkih podataka izdavača, analizirana i obrađena korištenost baza podataka s nacionalnom licencom tijekom 2018. u visokoškolskim i Sveučilišnoj knjižnici Sveučilištu u Splitu te predstavljena na sastanku SV SMK (D. Dujmović)
* Djelatnica Irena Urem uključena je u Savjetodavno povjerenstvo za nabavu e-izvora, (nacionalni projekt NSK) kao zamjena kolegici dr. sc. Žani Dimzov, voditeljici knjižnice Filozofskog fakulteta.
* Informiranje korisnika o probnim pristupima bazama podataka i e-časopisima na knjižničnim mrežnim stranicama te e-poštom na adrese voditelja knjižnice
* Repozitoriji
* *Nadzor* nad unošenjem digitalnih objekata (završni, diplomski specijalistički, diplomski stručni radovi, prilozi i disertacije) u sustav Dabar kod fakultetskih i odjelnih knjižnica Sveučilišta u Splitu. Uvidom u stanje Repozitorija splitskog sveučilišta utvrđeno je da Pravni fakultet u Splitu te Fakultet elektrotehnike, strojarstva i brodogradnje nemaju unos ni jednog digitalnog objekta u repozitorij svoje ustanove.
* *Unos* digitalnih objekata u sustav Dabar za dva sveučilišna odjela koji nemaju vlastitu knjižnicu:

- Sveučilišni odjel za forenzične znanosti (uneseno 26 diplomskih radova);

Statistika posjeta repozitoriju (1/1/2018 – 31/12/2018): 2 preuzimanja, 124 pogleda (početkom 2019. Ovaj broj je u prvim mjesecima puno veći).

Sveučilišni odjel za studije mora (uneseno 8 završnih, 15 diplomskih, 17 doktorskih radova).

- Statistika posjeta repozitoriju (1/1/2018 – 31/12/2018): 122 pogleda, 563 preuzimanja

- Održana radionica o unosu digitalnih objekata za Sveučilišni odjel stručnih studija čija će djelatnica unositi radove, a Sveučilišna knjižnica po potrebi kontrolirati unos trenutno uneseno 52 završna rada i 29 specijalističkih diplomskih stručnih radova (u samo 2 mjeseca!)

* Stalno stručno usavršavanje: tematska predavanja CSSU, radionice, tečajevi:
* 7. svibnja 2018. organizirana i održana radionica za knjižničare u prostorima Pomorskog fakulteta o pohranjivanju radova objavljenih u časopisima u sustav Dabar (predavač, Irena Urem).
* Djelatnica I. Urem je aktivno sudjelovala u organizaciji radionice „Edukacija korisnika u visokoškolskim knjižnicama“ koja je bila namijenjena knjižničarima, a predavačice su bile kolegice iz SAD, Penn State University Libraries. Radionica je održana od 4. Do 7. Lipnja 2018. godine
* 20. rujna 2018. dr. sc. Zagorka Majstorović, knjižničarska savjetnica održala je radionicu Centra za stalno stručno usavršavanje (CSSU) ["Revizija i otpis knjižnične građe u visokoškolskim, znanstvenim i specijalnim knjižnicama](http://cssu.nsk.hr/revizija-i-otpis-knjiznicne-grade-u-visokoskolskim-znanstvenim-i-specijalnim-knjiznicama/)".
* Ostali stručni poslovi:
* Kontakti s voditeljima knjižnica zbog revizije i otpisa ili priprema za reviziju i otpis.
* Održavanje sastanaka Kolegija visokoškolskih knjižnica: sustavno praćenje aktualnih tema iz knjižničarstva.
* Redovito sudjelovanje na sjednice SV SMK u Zagrebu

SPECIJALNE KNJIŽNICE

* Statistika
* Prijepori oko brisanja ili uvođenja u Sustav jedinstvenog elektroničkog prikupljanja statističkih podataka o poslovanju onih specijalnih knjižnica koje su ostale bez knjižničara ili ih vode osobe koje nisu knjižničari, a važne su s obzirom na veličinu fonda, njegovu starost (uglavnom 19. i početak 20. stoljeća) baštinsku i/ili znanstvenu vrijednost i ulogu na nacionalnoj ili regionalnoj razini.
* Služba za istraživanje i razvoj odlučila je uvrstiti takve knjižnice u Sustav i organizirati prikupljanje statističkih podataka za knjižnice bez knjižničara te u Općim podacima o knjižnicama isticati zanimanja osoba koje su odgovorne za knjižnicu.
* Razloge za takvu odluku, koja nema uporište u Zakonu o knjižnicama (NN 105/97) vidi u zaštiti, postupkom javne evidencije, vrijednih fondova zbirki i knjižnica od uništenja i/ili otuđenja. Svjedočili smo iskustvima s početka 90-ih godina 20. stoljeća, kada su u procesu tzv. „privatizacije i pretvorbe“ uništene brojne specijalne knjižnice ugašenih radnih organizacija, tvornica, ustanova u kulturi, znanosti itd.
* Ostvareni su usmeni i/ili pisani dogovori s osobama u institucijama koje imaju knjižnice bez knjižničara, a žele biti dio Sustava.
* Provjereni su i „zaključani“ uneseni statistički podatci pojedinih specijalnih i sveučilišnih knjižnica na području matičnosti Službe.
* Ostali stručni poslovi
* Analizirana je i izrađena korištenost baza podataka s nacionalnom licencom tijekom 2016. kod specijalnih knjižnica (institutske, zavodske, bolničke) na temelju statističkih podataka izdavača, te predstavljena na sastanku SV SMK (D. Dujmović)
* Odgovarano na stručna pitanja i informacijske zahtjeve iz specijalnih knjižnica.
* Dvodnevni boravak u knjižnici Instituta „Planina i more“ u Makarskoj i rad na organizaciji knjižnične građe.

BAŠTINSKE KNJIŽNICE:

* Samostanske knjižnice posjetile su osobe na stručnom osposobljavanju i tako su in situ educirane o tipu knjižnice, valorizaciji i zaštiti građe i prostora te izradi predmetnih izvještaja.
* Zalaganjem i sredstvima gvardijana samostana i Hrvatske dominikanske provincije Navještenja Blažene Djevice Marije izgrađen je novi prostor za knjižnicu Dominikanskog samostana sv. Petra Mučenika u Starom Gradu na otoku Hvaru (utemeljen 1481.) i tako napušten vlažni i neodgovarajući stari prostor. Na poziv gvardijana, Služba za istraživanje i razvoj u ovoj knjižnicu je bila u stručnom nadzoru tri puta, upoznala fond knjižnice koji posjeduje više od 20.000 svezaka knjiga od nacionalnog značaja, s inkunabulama, starim i rijetkim knjigama, popisanima u inventarne knjige i katalogizirane na listićima, s bogatim arhivom i s muzealiziranom zbirkom vrijednih knjiga u stalnom postavu samostanskog muzeja.
* S Odjelom za digitalizaciju i zaštitu građe Sveučilišne knjižnice dogovoren je način suradnje u restauratorsko-konzervatorskim i poslovima i poslovima stručnog nadzora matične službe nad knjižnicama s baštinskom građom u sklopu Nacionalnog programa zaštite pisane baštine.
* Izvještaj o stanju u knjižnici i arhivu Franjevačkog samostana u Imotskome, posjet u srpnju 2018. Godine

OSTALI POSLOVI:

* Mrežne stranice Sveučilišne knjižnice u Splitu

Mrežne stranice pokrenuli smo početkom listopada 2018. godine. Bio je pravi izazov izgraditi mrežne stranice samostalno, naučiti se služiti novim jezicima, a još je veći je izazov redovito ih održavati i nadopunjavati.

Ljiljana Poljak, mag. bibl., je tijekom svog stručnog osposobljavanja za rad bez zasnivanja radnog odnosa (od 10. srpnja 2017. do 10. srpnja 2018.) u Sveučilišnoj knjižnici u Splitu radila na različitim poslovima diplomiranog knjižničara te se upoznala sa cjelokupnim poslovanjem knjižnice. Dio vremena provela je radeći u suradnji s mentoricom (I. Urem) na izradi novih mrežnih stranica u otvorenom kodu aplikacije za izradu mrežnih stranica Word Press, služeći se stilskim i prezentacijskim jezicima CSS i HTML-om.

* Djelatnice Službe za istraživanje i razvoj učestvuju i u ostalim aktivnostima Knjižnice.
* Djelatnice su sudjelovale na više stručnih konferencija u 2018. godini.

Služba za istraživanje i razvoj: Ravnateljica:

mr. sc. Dubravka Dujmović, viša knjiž. Mirta Matošić, viša knjiž.

Irena Urem, dipl. knjiž.